ငြိမ်းချမ်းရေးအတွက် လမ်းလျှောက်ခြင်း

***ငြိမ်းချမ်းရေးအတွက် လမ်းလျှောက်ခြင်း*** သည် တက္ကဆက်ပြည်နယ်၊ ဖို့တ်ဝေါ့သ်မြို့ဟွန်းဒါအို ဝိပဿနာဘာဝနာဌာန (Hương Đạo Vipassana Bhavana Center) မှ ဗုဒ္ဓဘာသာရဟန်းတော်များက ငြိမ်းချမ်းရေး၊ ကရုဏာတရားနှင့် အကြမ်းမဖက်ရေးတို့ကို မြှင့်တင်ရန်အတွက် အမေရိကန်ပြည်ထောင်စုတွင် အစပြုခဲ့သော ခရီးရှည် ဘုရားဖူးခရီးစဉ်တစ်ခုဖြစ်ပြီး ဝါရှင်တန်ဒီစီသို့ ဦးတည်လျှောက်လှမ်းခြင်းဖြစ်သည်။

ဤလမ်းလျှောက်ခရီးကို ၂၀၂၅ ခုနှစ်၊ အောက်တိုဘာလ ၂၆ ရက်နေ့တွင် စတင်ခဲ့ပြီး ခန့်မှန်းခြေအားဖြင့် မိုင်ပေါင်း ၂,၃၀၀ (၃,၇၀၀ ကီလိုမီတာ) ခန့် ကွာဝေးသည်။ ၎င်းတို့သည် ၁၀၈ ရက်အကြာ ၂၀၂၆ ခုနှစ်၊ ဖေဖော်ဝါရီ ၁၀ ရက်နေ့တွင် ဝါရှင်တန်ဒီစီသို့ ဆိုက်ရောက်ခဲ့ကြသည်။ ရဟန်းတော်များနှင့်အတူ အာလိုကာ အမည်ရှိ ခွေးတစ်ကောင်လည်း လိုက်ပါလာပြီး ၎င်းသည် ခရီးစဉ်တစ်လျှောက်လုံးတွင် အထိမ်းအမှတ်ပုံရိပ်တစ်ခု ဖြစ်လာခဲ့သည်။ရဟန်းတော်များသည် ၎င်းတို့၏ ခရီးသွားမှတ်တမ်းများကို လူမှုကွန်ရက်စာမျက်နှာများစွာတွင် မှတ်တမ်းတင်ဖော်ပြခဲ့ကြသည်။ ၂၀၂၅ ခုနှစ်၊ နိုဝင်ဘာလ ၈ ရက်နေ့တွင် ၎င်းတို့၏ ဖေ့စ်ဘွတ်ခ်စာမျက်နှာကို စတင်ဖွင့်လှစ်ခဲ့ပြီးနောက် အလျင်အမြန် တိုးတက်လာခဲ့ရာ ၂၀၂၆ ခုနှစ်၊ ဇန်နဝါရီ ၁၁ ရက်တွင် Follower ၁ သန်း ပြည့်ခဲ့ပြီး နောက်ထပ် ၁၁ ရက်အကြာတွင် ၂ သန်းအထိ ရောက်ရှိခဲ့သည်။ ၂၀၂၆ ခုနှစ်၊ ဖေဖော်ဝါရီ ၁၄ ရက်စာရင်းအရ ၎င်းတို့တွင် ဖေ့စ်ဘွတ်ခ်၌ Follower ၂.၉ သန်းနှင့် အင်စတာဂရမ်တွင် ၁.၉ သန်း ရှိနေပြီဖြစ်သည်။

## နောက်ခံသမိုင်း
ဤဘုရားဖူးခရီးစဉ်ကို ဘိက္ခုပညာကာရ မှ ဦးဆောင်ကာ တက္ကဆက်ပြည်နယ်၊ ဖို့တ်ဝေါ့သ် ရှိ ဟွန်းဒါအို ဝိပဿနာဘာဝနာဌာနနှင့် ဆက်နွှယ်သော ထေရဝါဒဗုဒ္ဓဘာသာ ရဟန်းတော် ၂၄ ပါးက စုပေါင်းစီစဉ်ခဲ့ခြင်းဖြစ်သည်။ ဗုဒ္ဓ၏ သွန်သင်ချက်များကို စံနမူနာယူ၍ ငြိမ်းချမ်းရေးအတွက် လမ်းလျှောက်ခြင်းသည် "အမေရိကနှင့် ကမ္ဘာတစ်ဝန်းတွင် ငြိမ်းချမ်းရေး၊ မေတ္တာနှင့် ကရုဏာတရားများကို သတိပြုမိစေရန်" ရည်ရွယ်ခြင်းဖြစ်သည်။

## လမ်းကြောင်းနှင့် တိုးတက်မှု
များ "ငြိမ်းချမ်းရေးအတွက် လမ်းလျှောက်ခြင်း"၊ အလက်ဇန္ဒရီးယား၊ ဗာဂျီးနီးယား]]
လမ်းလျှောက်ခြင်းကို တက္ကဆက်ပြည်နယ်၊ ဖို့တ်ဝေါ့သ်မှ စတင်ခဲ့ပြီး လူဝီစီးယားနား၊ မစ္စစ္စပီ၊ အလာဘားမားနှင့် ဂျော်ဂျီယာပြည်နယ်များအပါအဝင် အမေရိကန် အရှေ့တောင်ပိုင်းလမ်းကြောင်းအတိုင်း လျှောက်လှမ်းခဲ့သည်။ ထို့နောက် ၎င်းတို့၏လမ်းကြောင်းသည် မြောက်ဘက်သို့ ဦးတည်ကာ ကာရိုလိုင်းနားပြည်နယ်များနှင့် ဗာဂျီးနီးယားတို့ကို ဖြတ်ကျော်ပြီး ဝါရှင်တန်ဒီစီတွင် အဆုံးသတ်ခဲ့သည်။ ရဟန်းတော်များသည် တစ်နေ့လျှင် မိုင် ၂၀ ကျော်နှုန်းဖြင့် လမ်းလျှောက်နှုန်းကို ထိန်းသိမ်းထားကြသည်။ ၎င်းတို့သည် များသောအားဖြင့် နံနက် ၆:၃၀ မှ ၇:၀၀ နာရီ အတွင်း လမ်းလျှောက်ခြင်းကို စတင်ကြသည်။

ရာသီဥတုသာယာပါက နေ့စဉ် ၎င်းတို့၏ နေ့လယ်စာစားချိန်တွင် "ငြိမ်းချမ်းရေးမျှဝေမှုစကားဝိုင်း" (Peace sharing talk) ကို ပြုလုပ်လေ့ရှိသည်။ ညဘက်အနားယူရာနေရာတွင်လည်း အခြားသော ဟောပြောပွဲတစ်ခုကို ပြုလုပ်ပေးပြီး အများပြည်သူ လလာရောက်တွေ့ဆုံနိုင်မည့် အခွင့်အရေးများလည်း ရှိသည်။ ဦးဆောင်ဆရာတော် ဘိက္ခုပညာကာရ အပါအဝင် ရဟန်းတော် ၃ ပါးသည် ဤခရီးစဉ်၏ အစိတ်အပိုင်းအချို့ကို ခြေဗလာဖြင့် လျှောက်လှမ်းရန် ရွေးချယ်ခဲ့ကြသည်။

ရဟန်းတော်များသည် အများပြည်သူနှင့် ငြိမ်းချမ်းစွာ ထိတွေ့ဆက်ဆံကြသည်။ လမ်းတွင်တွေ့ဆုံသူများကို ဗုဒ္ဓဘာသာ၏ ဘေးကင်းလုံခြုံမှုနှင့် ကောင်းချီးမင်္ဂလာ သင်္ကေတဖြစ်သော "ငြိမ်းချမ်းရေးလက်ပတ်" (Peace bracelets) များကို ဝေငှပေးခဲ့ကြသည်။ ဤခရီးစဉ်ကို ဒေသအသီးသီးရှိ လူမှုအသိုင်းအဝိုင်းများက ကောင်းမွန်စွာ လက်ခံကြိုဆိုကြပြီး ဒေသန္တရသတင်းဌာနများနှင့် လူမှုကွန်ရက်အသုံးပြုသူများက ရိုးရာသင်္ကန်းများကို ဝတ်ဆင်ကာ ခြေလျင်ခရီးနှင်နေသော အဖွဲ့၏ ထူးခြားသော မြင်ကွင်းကို အလေးထားဖော်ပြခဲ့ကြသည်။

## ယာဉ်မတော်တဆမှု
၂၀၂၅ ခုနှစ်၊ နိုဝင်ဘာလ ၁၉ ရက်နေ့တွင် တက္ကဆက်ပြည်နယ်၊ ဒေတွန်အနီး အမေရိကန် အဝေးပြေးလမ်းမကြီး ၉၀ လမ်းပေါ်၌ ရဟန်းတော်များ လမ်းလျှောက်နေစဉ် ထရပ်ကားတစ်စီးသည် အဖွဲ့၏ လုံခြုံရေးယာဉ်ကို ဝင်တိုက်ခဲ့သည်။ အရှိန်ကြောင့် လုံခြုံရေးယာဉ်သည် လမ်းဘေးတွင် လမ်းလျှောက်နေသော ရဟန်းတော်နှစ်ပါးကို ထပ်မံတိုက်မိခဲ့ရာ ရဟန်းတော်နှစ်ပါးလုံး ပြင်းထန်စွာ ဒဏ်ရာရရှိခဲ့သည်။ အရှင်မဟာဒမ်ဖွန်မာဆန် (Phra Ajarn Maha Dam Phommasan) သည် ပြင်းထန်သော ဒဏ်ရာများရရှိခဲ့သဖြင့် ဟူစတန်ရှိ မန်မိုရီရယ် ဟာမင်း (Memorial Hermann) ဆေးရုံသို့ ရဟတ်ယာဉ်ဖြင့် ပို့ဆောင်ခဲ့ရသည်။ တက္ကဆက်တွင် ခရီးစဉ်စတင်စဉ်ကတည်းက ဖိတ်ကြားခံရသဖြင့် ပါဝင်လာသော လူဝတ်ကြောင်စေတနာ့ဝန်ထမ်း ဂျက်ဆီ (Jesse) သည်လည်း ဒဏ်ရာအနည်းငယ်ရရှိသဖြင့် လူနာတင်ယာဉ်ဖြင့် ဆေးကုသမှု ခံယူခဲ့ရသည်။ received treatment by ambulance for less severe injuries.

အရှင်မဟာဒမ်ဖွန်မာဆန်၏ ဒဏ်ရာမှာ ပြင်းထန်လွန်းသဖြင့် ဒီဇင်ဘာလအစောပိုင်းတွင် ခွဲစိတ်ကုသမှု ခံယူခဲ့ရပြီး ၎င်း၏ ခြေထောက်အောက်ပိုင်းနှင့် ခြေဖဝါးကို ဖြတ်ထုတ်ခဲ့ရသည်။ "ငြိမ်းချမ်းရေးအတွက် လမ်းလျှောက်ခြင်း" အဖွဲ့၏ ထုတ်ပြန်ချက်များအရ ဆရာတော်သည် ဆေးကုသမှုကို ကောင်းမွန်စွာ ခံယူကာ စိတ်ဓာတ်ကြံ့ခိုင်စွာ ရှိနေခဲ့သည်။ ဒဏ်ရာများရရှိခဲ့သော်လည်း အဖွဲ့အနေဖြင့် ဘုရားဖူးခရီးစဉ်ကို ဆက်လက်လုပ်ဆောင်မည်ဟု စီစဉ်သူများက အသိပေးခဲ့ပြီး လိုက်ပါအားပေးသူများထံမှ ဆက်လက်ကူညီပံ့ပိုးမှုနှင့် ကရုဏာတရားများကို တောင်းဆိုခဲ့သည်။ ဒဏ်ရာသက်သာလာပြီးနောက် ဂျက်ဆီသည်လည်း ခရီးစဉ်တွင် ထပ်တူညီသော စိတ်ဓာတ်ဖြင့် ပြန်လည်ပူးပေါင်းခဲ့သည်။ After healing, Jesse returned to the road  continuing the journey with the same heart and dedication.

## အာလိုကာ ငြိမ်းချမ်းရေးခွေး
ြို့ရှိ လူအုပ်ရှေ့တွင် အာလိုကာ]]
ဤခရီးစဉ်တွင် အဓိကဇာတ်ကောင်တစ်ဦးမှာ အိန္ဒိယနိုင်ငံမှ လေလွင့်ခွေးကလေး "အာလိုကာ" ဖြစ်သည်။ သူသည် အိန္ဒိယတွင် ပြုလုပ်ခဲ့သော ယခင်ငြိမ်းချမ်းရေးခရီးစဉ်တစ်ခုတွင် ပါဝင်ခဲ့ပြီးနောက် အမေရိကန်ခရီးစဉ်တွင်လည်း ပါဝင်လာခြင်းဖြစ်သည်။ သူသည် အဖွဲ့၏ရှေ့မှ လမ်းပြလျှောက်လှမ်းခြင်း သို့မဟုတ် ဘေးတွင် အတူတူနားနေခြင်းများကို တွေ့ရလေ့ရှိပြီး လူမှုကွန်ရက်တွင် ပရိသတ်အများအပြား ရှိလာခဲ့သည်။

"ငြိမ်းချမ်းရေးအတွက် လမ်းလျှောက်ခြင်း" ၏ တရားဝင် ဖေ့စ်ဘွတ်ခ်စာမျက်နှာမှ ပို့စ်တစ်ခုတွင် အာလိုကာ၏ နာတာရှည်ခြေထောက်ဝေဒနာအတွက် ချာလ်စတန် တိရစ္ဆာန်ဆေးကုဌာန (CVRC) တွင် ၂၀၂၆ ခုနှစ်၊ ဇန်နဝါရီ ၁၂ ရက်တွင် အခမဲ့ခွဲစိတ်ကုသပေးမည်ဟု ကြေညာခဲ့သည်။ သူ၏ အရွတ်ဒဏ်ရာ (CCL) အတွက် TPLO ခွဲစိတ်မှုကို ပြုလုပ်ခဲ့ရသည်။ သူသည် ပြန်လည်သက်သာလာစေရန် လှုပ်ရှားမှုကို ကန့်သတ်ထားရမည်ဖြစ်ပြီး ဝါရှင်တန်ဒီစီ (Washington, D.C.) သို့ ခရီးစဉ်ဆက်လက်ရန် ရက်အနည်းငယ်အကြာတွင် ခရီးစဉ်တွင် ခဏတာ ပြန်လည်ပါဝင်နိုင်မည် ဖြစ်သည်။

## ရုပ်ပုံ 

File:Walk for peace 2060015.jpg|ဖရက်ဒရစ်ဘာ့ဂ်၊ ဗာဂျီးနီးယား
File:Walk for Peace - Washington DC - 2026-02-11 - NMAAHC monks.jpg|ဝါရှင်တန်ဒီစီ
File:Walk for Peace - Washington DC - 2026-02-11 - Washington Monument - Venerable Bhikkhu Paññākāra.jpg|ဝါရှင်တန် အထိမ်းအမှတ် အဆောက်အအုံဘေးတွင် လျှောက်လှမ်းနေသော ရဟန်းတော် ပဉ္စကာရ

## ကိုးကား
## ပြင်ပလင့်ခ်များ
* Peace Walk official page on Facebook
* Aloka the Peace Dog on Instagram